เทศบัญญัติเทศบาลตำบลปากแพรกเทศบัญญัติเทศบาลตำบลปากแพรกเรื่องการจำหน่ายสินค้าในที่หรือทางสาธารณะพ.ศ.๒๕๕๓[๑] โดยที่เป็นการสมควรตราเทศบัญญัติเทศบาลตำบลปากแพรกว่าด้วยการจำหน่ายสินค้าในที่หรือทางสาธารณะอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ ประกอบมาตรา ๔๓ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลปากแพรกโดยความเห็นชอบของสภาเทศบาลตำบลปากแพรกและผู้ว่าราชการจังหวัดกาญจนบุรีจึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลปากแพรกเรื่อง การจำหน่ายสินค้าในที่หรือทางสาธารณะ พ.ศ. ๒๕๕๓ข้อ ๒ เทศบัญญัตินี้ให้ใช้บังคับในเขตเทศบาลตำบลปากแพรก ตั้งแต่เมื่อได้ประกาศไว้โดยเปิดเผย ณสำนักงานเทศบาลตำบลปากแพรกแล้วเจ็ดวันข้อ ๓ ให้ยกเลิกข้อบังคับตำบลปากแพรก เรื่องการจำหน่ายสินค้าในที่หรือทางสาธารณะ พ.ศ. ๒๕๔๕บรรดาเทศบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ ในเทศบัญญัตินี้สินค้า หมายความว่า สิ่งของที่ซื้อขายกันอาหาร หมายความว่าอาหารตามกฎหมาย ว่าด้วยอาหารที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เจ้าพนักงานท้องถิ่น หมายความว่านายกเทศมนตรีตำบลปากแพรกเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ข้อ ๕ ห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขายเว้นแต่จะได้รับใบอนุญาตจากเจ้าพนักงานท้องถิ่นข้อ ๖ ในการจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติผู้จำหน่ายและผู้ช่วยจำหน่ายสินค้าจะต้องปฏิบัติตามหลักเกณฑ์ ดังต่อไปนี้(๑) ห้ามจำหน่ายสินค้าในบริเวณที่เจ้าพนักงานท้องถิ่นประกาศห้ามไว้(๒) แต่งกายสะอาด สุภาพ เรียบร้อย(๓) จัดวางสิ่งของให้เป็นระเบียบ เรียบร้อยไม่ยื่นล้ำบริเวณที่กำหนด ร่ม ผ้าใบบังแดดหรือวัสดุอื่นใดรวมทั้งตัวผู้จำหน่ายและผู้ช่วยจำหน่ายสินค้าต้องไม่ล้ำลงมาในผิวจราจร(๔) แผงสำหรับวางจำหน่าย เช่น แคร่ แท่น โต๊ะต้องทำด้วยวัตถุที่แข็งแรง มีสภาพดี สะอาด มีขนาดและความสูงจากพื้นไม่น้อยกว่า ๓๐เซนติเมตร ยกเว้นสินค้าประเภทอาหารต้องสูงไม่น้อยกว่า ๖๐ เซนติเมตร(๕)รักษาความสะอาดบริเวณที่จำหน่ายสินค้าอยู่เสมอทั้งในระหว่างการจำหน่ายสินค้าและหลังจากเลิกการจำหน่ายสินค้าแล้ว(๖)จัดให้มีภาชนะรองรับมูลฝอยที่ถูกต้องด้วยสุขลักษณะไว้ให้เพียงพอและหลังจากการจำหน่ายแต่ละวันต้องมีการเก็บรวบรวมมูลฝอยนำไปกำจัดหรือนำไปทิ้งในที่รวบรวมมูลฝอยที่ทางเทศบาลตำบลปากแพรกจัดไว้ให้และทำความสะอาดบริเวณที่จำหน่ายสินค้าด้วย(๗)ให้จัดวางสินค้าที่จำหน่ายบนแผงให้เป็นหมวดหมู่ ไม่ปะปนกันแยกประเภทสินค้าที่เป็นอาหารออกจากประเภทสินค้าที่ไม่ใช่อาหารเพื่อสะดวกในการดูแลความสะอาดและป้องกันการปนเปื้อนในอาหาร(๘) ห้ามพาด ติดตั้งวางแผงจำหน่ายสินค้าเกาะเกี่ยวสายไฟฟ้า หรืออุปกรณ์เกี่ยวกับการขายรวมตลอดถึงการตอกตะปูผูกเชือกหรือยึดสิ่งหนึ่งสิ่งใดกับต้นไม้โดยเด็ดขาด(๙)ห้ามใช้เครื่องกำเนิดไฟฟ้าที่ใช้เครื่องยนต์มีเสียงดัง มิให้ก่อเหตุรำคาญ(๑๐) ห้ามใช้เครื่องขยายเสียงหรือเปิดวิทยุเทปหรือกระทำการโดยวิธีอื่นใดที่ก่อให้เกิดเสียงดังเกิดเหตุเดือดร้อน รำคาญแก่ผู้อื่น(๑๑) ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อจำหน่ายสินค้า(๑๒) ให้หยุดการจำหน่ายสินค้าเพื่อสาธารณประโยชน์หรือเพื่อประโยชน์ของทางราชการตามที่เทศบาลตำบลปากแพรกประกาศกำหนด(๑๓) หลังจากเลิกจำหน่ายสินค้า ต้องเก็บวัสดุอุปกรณ์ที่ใช้ในการประกอบการค้าออกจากบริเวณที่อนุญาตให้แล้วเสร็จโดยไม่ชักช้า(๑๔) ปฏิบัติการอื่นใดเกี่ยวกับสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบเทศบัญญัติ คำสั่งและประกาศของเทศบาลตำบลปากแพรกข้อ ๗ ในการจำหน่ายสินค้าประเภทอาหารในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติผู้จำหน่ายและผู้ช่วยจำหน่ายสินค้าจะต้องปฏิบัติตามหลักเกณฑ์ ดังต่อไปนี้(๑) ปฏิบัติตามที่กำหนดไว้ในข้อ ๖ (๑) - (๑๓)(๒) แต่งกายด้วยเสื้อผ้าที่มีแขน สวมหมวก หรือสิ่งที่สามารถเก็บรวบผมได้เรียบร้อยเพื่อป้องกันผมร่วงลงในอาหารและสวมผ้ากันเปื้อนที่สะอาด เรียบร้อย รวมทั้งสวมรองเท้าขณะเตรียม ทำ ประกอบ ปรุงหรือจำหน่ายอาหาร(๓) ต้องตัดเล็บมือให้สั้นและต้องรักษามือให้สะอาดอยู่เสมอ ถ้ามีบาดแผล ฝี หนองบริเวณมือ นิ้ว หรือแขนต้องปิดบาดแผลให้มิดชิด(๔) ไม่สูบบุหรี่ ขบเคี้ยวรับประทานอาหารหรือพูดคุยโดยไม่จำเป็น ในขณะเตรียม ทำ ประกอบ ปรุงอาหาร หรือไม่ไอจาม รดบนอาหาร(๕) ที่เตรียม ทำ ประกอบ ปรุงอาหารและแผงวางจำหน่ายอาหาร ต้องทำด้วยวัสดุที่ทำความสะอาดง่าย มีสภาพดีเป็นระเบียบ ต้องสูงจากพื้นไม่น้อยกว่า๖๐ เซนติเมตร(๖) การจำหน่ายอาหารที่ต้องมีการล้างภาชนะอุปกรณ์ จะต้องมีที่ล้างภาชนะ อุปกรณ์และวางสูงจากพื้นไม่น้อยกว่า ๖๐ เซนติเมตรจะต้องล้างด้วยน้ำยาล้างภาชนะและล้างด้วยน้ำสะอาด ๒ ครั้ง หรือล้างด้วยน้ำไหลและต้องไม่ถ่ายเทล้างภาชนะที่มีเศษอาหารลงพื้นหรือลงสู่ท่อหรือทางระบายน้ำสาธารณะ(๗) ให้ปกปิดอาหาร เครื่องปรุงอาหารภาชนะใส่อาหาร เครื่องมือ เครื่องใช้ สำหรับจำหน่ายหรือประกอบอาหารด้วยอุปกรณ์ที่สามารถป้องกันฝุ่นละออง แมลงวัน และสัตว์ ซึ่งเป็นพาหะนำโรค รวมทั้งดูแลรักษาให้สะอาดและใช้การได้ดีอยู่เสมอ(๘) ในการจับต้องอาหารที่พร้อมเสิร์ฟต้องใช้อุปกรณ์ช่วยในการหยิบจับอาหาร(๙) ใช้น้ำสะอาดในการทำ ปรุง ประกอบ แช่ล้างอาหาร ภาชนะ เครื่องใช้ และปฏิบัติให้ถูกสุขลักษณะอยู่เสมอ(๑๐) ใช้วัสดุ ภาชนะ อุปกรณ์ที่สะอาด ปลอดภัยและมีการออกแบบที่ถูกต้องตามหลักสุขาภิบาลอาหาร สำหรับใส่หรือเตรียม ทำ ปรุงประกอบ และจำหน่ายอาหาร(๑๑) ช้อน ส้อม ตะเกียบ วางตั้งไว้เอาด้ามขึ้นหรือวางเป็นระเบียบในภาชนะที่โปร่ง สะอาดและมีการปกปิด เก็บสูงจากพื้นไม่น้อยกว่า๖๐ เซนติเมตร(๑๒) อาหาร เครื่องปรุงรส และเครื่องดื่ม ในภาชนะบรรจุที่ปิดสนิทต้องมีฉลากและเลขสารบบอาหาร(อย.)(๑๓) อาหารสดประเภทเนื้อสัตว์เก็บในภาชนะที่ปิดสนิท และในอุณหภูมิต่ำกว่า ๕ องศาเซลเซียส(๑๔) อาหารที่ปรุงสำเร็จแล้ว เก็บในภาชนะที่สะอาดมีการปกปิดและเก็บในระยะเวลาที่เหมาะสมที่จะไม่ทำให้เกิดการเจริญเติบโตของเชื้อโรคที่เป็นอันตรายในอาหารแต่ละชนิด(๑๕) น้ำดื่ม เครื่องดื่ม น้ำผลไม้ ต้องสะอาดใส่ในภาชนะที่สะอาด มีฝาปิดมีก๊อกหรือทางเทรินมีอุปกรณ์ที่มีด้ามสำหรับตักโดยเฉพาะและต้องไม่มีสิ่งของอื่นแช่รวมไว้(๑๖) น้ำแข็งที่ใช้บริโภค ต้องสะอาดเก็บในภาชนะที่สะอาด มีฝาปิดสูงจากพื้นไม่น้อยกว่า ๖๐ เซนติเมตรใช้อุปกรณ์ที่มีด้ามสำหรับคีบหรือตักโดยเฉพาะและต้องไม่นำอาหารหรือสิ่งอื่นแช่ไว้(๑๗)ภาชนะที่ใช้สำหรับบริการน้ำดื่มแก่ผู้บริโภคประเภทใช้แล้วทิ้งห้ามนำกลับมาใช้ใหม่และประเภทใช้แล้วนำกลับมาใช้ใหม่ ให้ล้างให้ถูกหลักสุขาภิบาลอาหารทุกครั้งหลังจากใช้งานแล้ว(๑๘)จัดให้มีการป้องกันอันตรายต่อสุขภาพและเหตุรำคาญอันเนื่องจากการปรุงประกอบและจำหน่ายอาหาร(๑๙)การจำหน่ายอาหารที่มีการใช้น้ำมันและความร้อนจากเปลวไฟในการปรุงโครงสร้างต้องแข็งแรงมีอุปกรณ์ป้องกันการกระเด็นของน้ำมันและเปลวไฟต้องวางอยู่ในที่ซึ่งปลอดภัยไม่เป็นทางสัญจรของประชาชนและไม่เป็นอันตรายต่อประชาชน(๒๐)การจำหน่ายอาหารที่ใช้ก๊าซหุงต้มเป็นเชื้อเพลิงในการปรุงอาหารต้องตั้งถังก๊าซในลักษณะตรงบนพื้นราบและแข็ง อยู่ห่างจากแหล่งที่มีอุณหภูมิสูงกว่า๕๒ องศาเซลเซียส และเปลวไฟหรือประกายไฟหรือวัสดุที่ทำให้เกิดไฟไหม้ได้ง่ายไม่น้อยกว่า๑.๕ เมตรท่อนำก๊าซชนิดอ่อนควรใช้สายยางหรือพลาสติกชนิดหนาและเป็นชนิดที่ใช้กับก๊าซโดยเฉพาะโดยมีความยาวท่อไม่เกิน ๒ เมตร(๒๑)จัดให้มีที่รองรับมูลฝอยที่ถูกต้องด้วยสุขลักษณะไว้ให้เพียงพอและไม่ถ่ายเท ทิ้งในท่อระบายน้ำหรือทางสาธารณะหลังจากจำหน่ายอาหารแต่ละวัน ต้องมีการเก็บรวบรวมมูลฝอยนำไปกำจัดหรือนำไปทิ้งในที่รวบรวมมูลฝอยและทำความสะอาดบริเวณพื้นรางระบายน้ำให้สะอาดไม่มีกลิ่นเหม็นและคราบไขมันตกค้าง(๒๒)ห้ามนำสัตว์ทุกชนิดเข้ามาในบริเวณสถานที่เตรียม ทำ ประกอบ ปรุง และแผงจำหน่ายอาหาร(๒๓) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบังคับ คำสั่งและประกาศของเทศบาลตำบลปากแพรกข้อ ๘ ในการจำหน่ายสินค้าในที่หรือทางสาธารณะโดยลักษณะวิธีการเร่ขายผู้จำหน่ายและผู้ช่วยจำหน่ายสินค้าจะต้องปฏิบัติตามหลักเกณฑ์ ดังต่อไปนี้(๑)จำหน่ายสินค้าในบริเวณที่อนุญาตให้จำหน่ายได้เท่านั้น(๒) ต้องแต่งกายสะอาด สุภาพ เรียบร้อย(๓) มูลฝอยที่เกิดจากการเร่ขายห้ามทิ้งลงในที่หรือทางสาธารณะและจะต้องจัดให้มีที่รองรับน้ำทิ้งที่เกิดจากการจำหน่ายสินค้าและต้องมีภาชนะรองรับมูลฝอยที่ถูกต้องตามสุขลักษณะไว้ให้เพียงพอและต้องมีการเก็บรวบรวมมูลฝอยนำไปกำจัดหรือนำไปทิ้งในที่รวบรวมมูลฝอยที่ทางเทศบาลตำบลปากแพรกจัดไว้ให้(๔) ในขณะที่เร่ขายสินค้าห้ามใช้เครื่องขยายเสียงหรือเปิดวิทยุเทป หรือส่งเสียงดังจนเกิดเหตุเดือดร้อนรำคาญแก่ผู้อื่น(๕) ห้ามนำรถยนต์ รถจักรยานยนต์หรือล้อเลื่อนไปจอดบนทางเท้าเพื่อขายสินค้า(๖) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบเทศบัญญัติ คำสั่งและประกาศของเทศบาลตำบลปากแพรกข้อ ๙ ในการจำหน่ายสินค้าประเภทอาหารในที่หรือทางสาธารณะโดยลักษณะวิธีการเร่ขายผู้จำหน่ายและผู้ช่วยจำหน่ายสินค้าจะต้องปฏิบัติตามหลักเกณฑ์ดังต่อไปนี้(๑) ปฏิบัติตามที่กำหนดไว้ในข้อ ๘(๒) อาหารที่เร่ขายต้องสะอาด ปลอดภัยต่อสุขภาพของผู้บริโภค(๓) ใช้วัสดุ ภาชนะ หีบห่อที่สะอาด ปลอดภัยสำหรับใส่อาหาร(๔) ดูแลรักษาเครื่องมือเครื่องใช้และอุปกรณ์ต่าง ๆ ที่ใช้ในการเร่ขายอาหารให้สะอาดและใช้การได้ดีอยู่เสมอ(๕) จัดอาหารแยกตามประเภทของอาหารให้เป็นระเบียบ(๖) แต่งกายด้วยเสื้อผ้าที่มีแขน สวมหมวกหรือสิ่งที่เก็บรวบผมได้เรียบร้อยและสวมผ้ากันเปื้อนที่สะอาดเรียบร้อยและสวมรองเท้าขณะทำการเร่ขายอาหาร(๗) ตัดเล็บมือให้สั้นและต้องรักษามือให้สะอาดอยู่เสมอ ถ้ามีบาดแผล ฝี หนอง บริเวณมือนิ้ว หรือแขนต้องปิดบาดแผลให้มิดชิด(๘) ไม่สูบบุหรี่ หรือไอ จามรดบนอาหารในขณะเร่ขายอาหาร(๙) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบเทศบัญญัติ คำสั่งและประกาศของเทศบาลตำบลปากแพรกข้อ ๑๐ ห้ามมิให้ผู้จำหน่ายและผู้ช่วยจำหน่ายสินค้าประกอบกิจการเมื่อมีเหตุอันควรเชื่อว่าเป็นโรคติดต่อหรือเป็นพาหะของโรคติดต่อ ดังต่อไปนี้(๑) วัณโรค(๒) อหิวาตกโรค(๓) ไข้รากสาดน้อย (ไทฟอยด์)(๔) โรคบิด(๕) ไข้สุกใส(๖) โรคคางทูม(๗) โรคเรื้อน(๘) โรคผิวหนังที่น่ารังเกียจ(๙) โรคตับอักเสบที่เกิดจากไวรัส(๑๐) โรคติดต่ออื่น ๆ ที่ทางราชการกำหนดข้อ ๑๑ ผู้ใดประสงค์จะจำหน่ายสินค้าในที่หรือทางสาธารณะจะต้องยื่นคำขอรับใบอนุญาตตามแบบที่กำหนดไว้ท้ายเทศบัญญัตินี้พร้อมกับเอกสารและหลักฐาน ดังต่อไปนี้(๑) สำเนาบัตรประจำตัวประชาชน ข้าราชการหรือพนักงานรัฐวิสาหกิจของผู้ขอรับใบอนุญาต(๒) สำเนาทะเบียนบ้านของผู้ขอรับใบอนุญาต(๓)ใบรับรองแพทย์ของผู้ขอรับใบอนุญาตและผู้ช่วยจำหน่ายอาหาร(๔) รูปถ่ายหน้าตรงครึ่งตัว ไม่สวมหมวกไม่ใส่แว่นดำ ขนาด ๑x ๑ นิ้ว ของผู้ขอรับใบอนุญาตและผู้ช่วยจำหน่ายจำนวนท่านละ ๒ รูป(๕) อื่น ๆ ตามที่เทศบาลตำบลปากแพรกประกาศกำหนดข้อ ๑๒ ผู้ขอรับใบอนุญาตจะต้องปฏิบัติตามหลักเกณฑ์และเงื่อนไขดังต่อไปนี้(๑) ต้องไม่เป็นโรคติดต่อหรือพาหะของโรคติดต่อตามที่กำหนดไว้ในข้อ ๑๐(๒) ต้องมีการเก็บรวบรวมมูลฝอยที่ถูกต้องตามสุขลักษณะ(๓) ให้มีการจำหน่ายสินค้าได้เฉพาะพื้นที่และขอบเขตที่เทศบาลตำบลปากแพรกประกาศกำหนด(๔) ปฏิบัติตามเงื่อนไขอื่นตามที่เจ้าพนักงานท้องถิ่นกำหนดข้อ ๑๓ เมื่อได้รับคำขอรับใบอนุญาต ตามข้อ ๑๑หรือคำขอต่ออายุใบอนุญาต ตามข้อ ๑๗ ให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่า คำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ในเทศบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในเทศบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ ๑๔ ในการออกใบอนุญาตให้เจ้าพนักงานท้องถิ่นระบุชนิดหรือประเภทของสินค้าลักษณะวิธีการจำหน่ายสินค้าและสถานที่ที่จะจัดวางสินค้าเพื่อจำหน่ายในกรณีที่จะมีการจัดวางสินค้าในที่หนึ่งที่ใดเป็นปกติรวมทั้งจะกำหนดเงื่อนไขอย่างใดตามที่เห็นสมควรไว้ในใบอนุญาตด้วยก็ได้การเปลี่ยนแปลงชนิดหรือประเภทสินค้า ลักษณะวิธีการจำหน่ายสินค้าหรือสถานที่จัดวางสินค้าให้แตกต่างไปจากที่ระบุไว้ในใบอนุญาตจะกระทำได้ต่อเมื่อผู้รับใบอนุญาตได้แจ้งต่อเจ้าพนักงานท้องถิ่นและเจ้าพนักงานท้องถิ่นได้จดแจ้งการเปลี่ยนแปลงดังกล่าวไว้ในใบอนุญาตข้อ ๑๕ ผู้ได้รับอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น หากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์ข้อ ๑๖ ผู้ได้รับใบอนุญาตให้จำหน่ายสินค้าและผู้ช่วยจำหน่ายสินค้าในที่หรือทางสาธารณะจะต้องมีบัตรประจำตัวตามแบบที่เทศบาลตำบลปากแพรกประกาศกำหนดและจะต้องติดบัตรประจำตัวไว้ที่อกเสื้อด้านซ้ายตลอดเวลาที่ประกอบกิจการข้อ ๑๗ บรรดาใบอนุญาตที่ออกให้ตามเทศบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลตำบลปากแพรกเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุ เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์ วิธีการและเงื่อนไขที่กำหนดไว้ ตามข้อ ๑๑ และข้อ ๑๒โดยอนุโลมข้อ ๑๘ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายเทศบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้ง ให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๑๙ บรรดาค่าธรรมเนียมและค่าปรับตามเทศบัญญัตินี้ให้เป็นรายได้ของเทศบาลตำบลปากแพรกข้อ ๒๐ ผู้ได้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๒๑ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลายหรือชำรุด ตามแบบที่กำหนดไว้ท้ายเทศบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์ วิธีการและเงื่อนไข ดังต่อไปนี้(๑) ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีใบอนุญาตถูกทำลายหรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๒๒ การออกใบแทนใบอนุญาตให้เจ้าพนักงานท้องถิ่นดำเนินการ ตามหลักเกณฑ์ วิธีการและเงื่อนไข ดังนี้(๑) ใบแทนใบอนุญาตให้ประทับตรา คำว่า ใบแทนกำกับไว้และให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒) บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณีและเล่มที่ เลขที่ ปี พ.ศ. ของใบแทนใบอนุญาตข้อ ๒๓ ในกรณีที่ปรากฏว่าผู้รับใบอนุญาตตามเทศบัญญัตินี้ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามเทศบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๒๔ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑) ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุขพ.ศ. ๒๕๓๕ หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามเทศบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๕ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาต และให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ ๒๖ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๒๗ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา ๔๔ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ในเขตอำนาจของเทศบาลตำบลปากแพรกในเรื่องใดหรือทุกเรื่องก็ได้ข้อ ๒๘ ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๒๙ ให้นายกเทศมนตรีตำบลปากแพรกเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ข้อ ๓๐ คำขออนุญาตใด ๆที่ได้ยื่นไว้ตามข้อบังคับตำบลปากแพรกและยังอยู่ในระหว่างการพิจารณาให้ถือว่าเป็นคำขออนุญาตตามเทศบัญญัตินี้โดยอนุโลมและถ้าคำขออนุญาตดังกล่าวมีข้อความแตกต่างไปจากคำขออนุญาตตามเทศบัญญัตินี้ให้เจ้าพนักงานท้องถิ่นมีอำนาจสั่งให้แก้ไขเพิ่มเติมคำขออนุญาตเพื่อให้เป็นไปตามเทศบัญญัตินี้ได้ข้อ ๓๑ บรรดาใบอนุญาตที่ออกให้ตามข้อบังคับตำบลปากแพรกก่อนวันที่เทศบัญญัตินี้ใช้บังคับให้คงใช้ได้ต่อไปจนกว่าใบอนุญาตนั้น ๆ จะสิ้นอายุประกาศณ วันที่ ๒๘ มกราคม พ.ศ. ๒๕๕๓อภิวัฒน์ตันมั่นคงรองนายกเทศมนตรีรักษาราชการแทนนายกเทศมนตรีตำบลปากแพรก[เอกสารแนบท้าย]๑. บัญชีอัตราค่าธรรมเนียมท้ายเทศบัญญัติเทศบาลตำบลปากแพรกเรื่อง การจำหน่ายสินค้าในที่หรือทางสาธารณะ พ.ศ. ๒๕๕๓๒. คำขอรับใบอนุญาตจำหน่ายสินค้าในที่หรือทางสาธารณะ (แบบ สณ. ๑)๓. ใบอนุญาตจำหน่ายสินค้าในที่หรือทางสาธารณะโดยลักษณะวิธีการจัดวางสินค้าที่หนึ่งที่ใดเป็นปกติ(แบบ สณ. ๒)๔. ใบอนุญาตจำหน่ายสินค้าในที่หรือทางสาธารณะโดยลักษณะวิธีการเร่ขายสินค้า(แบบ สณ. ๓)๕. แบบบัตรสุขลักษณะประจำตัวผู้จำหน่ายและผู้ช่วยจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติ(แบบ สณ. ๔)๖. แบบบัตรสุขลักษณะประจำตัวผู้จำหน่ายและผู้ช่วยจำหน่ายสินค้าในที่หรือทางสาธารณะโดยลักษณะวิธีการเร่ขาย(แบบ สณ. ๕)๗. คำขอต่ออายุใบอนุญาตจำหน่ายสินค้าในที่หรือทางสาธารณะ(แบบ สณ. ๖)๘. คำขออนุญาตการต่างๆ เกี่ยวกับสถานที่จำหน่ายสินค้าในที่หรือทางสาธารณะ (แบบ สณ. ๗)(ดูข้อมูลจากภาพกฎหมาย)ปริยานุช/ผู้จัดทำ๒๑กันยายน ๒๕๕๓ณัฐวดี/ตรวจ๒๑กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๔๒ ง/หน้า ๓๘๓/๑๖ กันยายน ๒๕๕๓